钦定古今图书集成/明伦汇编/官常典/第798卷 > 马谨
## 钦定古今图书集成/明伦汇编/官常典/第798卷 > 马谨

按《明外史》本传：“谨字守礼，新乐人。性至孝，宣德二年，
举进士。遭父母忧，亲负土以葬。正统中，以御史按浙
江，贪猾屏迹。疏赈四府饥，吏部验封郎中。缺数年，帝
令推择。会谨九载满，部臣荐其廉直，遂用之。居数年，
荐擢湖广右布政使。正统末，湖南群苗叛，掠靖州，命
谨同御史侯爵抚谕，参将张善率兵继之。谨等至，招”
数千人复业。其出掠者，击败之。寻与善破淇溪诸寨。
景泰初，复与善大破腊婆诸洞。已，同参将李震击破
青龙渡、马杨山诸贼，追奔至鸡心岭，先后斩首千四
百有奇。师还，靖州，贼复出掠，捣其巢，斩获如前。武冈
城溪诸贼结广西蛮据青肺山，复与震攻破之，获贼
杨光拳等五百六十人，斩首倍之。扶城诸砦闻风款
附。谨出入行间三岁，冲冒锋镝与诸将同。而运筹转
饷功尢多，转左布政使，录功进秩一等。寻迁右副都

霜铁石。”成化初，都御史叶盛请录先朝大臣子孙，诏
许其家自陈。命吏部疏“操行尤异者”，乃列顾佐、轩𫐐、
耿九畴、王士嘉、沈翼、王竑、王宇及谨，凡八人以上。诏
去竑、宇，不录谨及佐等俱子孙一人入国学。